text: Finalitzen les obres de millora al vestíbul del Teatre Tarragona
  Inici Societat a Tarragona Finalitzen les obres de millora al vestíbul del Teatre Tarragona
  L'alcalde de Tarragona, Pau Ricomà, ha recordat aquest matí durant una visita al teatre que, "el principal objectiu d'aquesta intervenció era la solidesa i seguretat del nou fals sostre i, per tant, aconseguir el risc zero per als seus usuaris".
  Tal com ha explicat també Ricomà, "la substitució d'aquest fals sostre suposa que el sistema de suspensió sigui molt més fort, molt més segur però, en conseqüència, també més "rígid" que el què hi havia instal·lat – i ha detallat – aquest fet podia tenir afectacions en la sonoritat que el vestíbul transmet cap a l'interior de la sala". Per tal que això no passés, durant aquesta intervenció s'ha realitzat un estudi acústic per garantir que la reparació no comportés una pèrdua de qualitat acústica a l'equipament, ans al contrari, s'ha treballat perquè la substitució dels materials comportés una millora de la qualitat acústica a l'espai.
  En definitiva i com ha conclòs l'alcalde de Tarragona durant la visita, "les solucions constructives del fals sostre són solucions certificades, tant pel fabricant com per l'instal·lador, on es certifica, a més de la solidesa, una millora en l'acústica i en el compliment de la resistència al foc. Les noves solucions s'han dut a terme amb sistemes, materials i criteris homologats".